Mellem undertegnede

[*indsæt navn*]

[*indsæt adresse*]

[*indsæt by & postnummer*]

[*indsæt CVR-nummer*]

(herefter kaldet selskabet)

og medundertegnede

[*indsæt navn*]

[*indsæt adresse*]

[*indsæt by & postnummer*]

(herefter kaldet direktøren)

indgås følgende:

**DIREKTØRKONTRAKT**

**§ 1 Tiltrædelsesdato og arbejdssted**

Direktøren ansættes med titel af [*indsæt stillingsbetegnelse, eksempelvis direktør, underdirektør, vicedirektør, økonomidirektør, salgsdirektør, Vice President*], og tiltræder stillingen med virkning fra [*indsæt dato og år*].

Arbejdsstedet er [*indsæt adresse*]. Direktøren har ret til at udføre arbejdet fra den dertil etablerede hjemmearbejdsplads i den udstrækning, dette er foreneligt med selskabets drift.

**§ 2 Ansvar og kompetencer**

Direktøren refererer direkte til den administrerende direktør.

Direktøren har ansvaret for den daglige ledelse af [*indsæt område, afdeling(er) eller lignende*], jf. stillingsbeskrivelsen.

Direktøren er inden for sit område og over for den administrerende direktør ansvarlig for, at selskabets virksomhed foregår i overensstemmelse med selskabets vedtægter og lovgivningen. Direktøren ansætter og afskediger personale indenfor sit område, og fastsætter personalets arbejdsområder og beføjelser.

Alle spørgsmål af ekstraordinær karakter eller af stor betydning, skal forelægges den administrerende direktør, der afgør om spørgsmålet skal forelægges bestyrelsen.

Ved spørgsmål af ekstraordinær karakter eller stor betydning forstås eksempelvis [*indsæt eksempelvis: køb, salg eller pantsætning af fast ejendom, ansættelse eller afskedigelse af ledende medarbejdere, væsentlige udvidelser eller indskrænkninger i forretningsområder samt øvrige dispositioner, der pådrager selskabet forpligtelser for mere end kr.*[*indsæt beløb*]].

Direktøren er forpligtet til loyalt at følge den administrerende direktørs og bestyrelsens retningslinjer og anvisninger.

Det påhviler direktøren at holde den administrerende direktør underrettet om alle forhold vedrørende selskabet, som må antages at være af interesse for den administrerende direktør og/eller selskabet.

Den administrerende direktør har pligt til at informere direktøren om alle væsentlige forhold.

**§ 3 Løn og lønforhandling**

Den årlige løn udgør [*indsæt beløb*] kr. Lønnen udbetales månedsvis [*indsæt forud eller bagud*], og betales senest den sidste hverdag i måneden.

Lønnen optages til forhandling med den administrerende direktør én gang årligt i [*indsæt måned*] måned med virkning fra [*indsæt måned*] måned, første gang i [*indsæt måned*] måned [*indsæt år*].

**§ 4 Bonus**

Direktøren aflønnes med bonus på de vilkår, der fremgår af *vedhæftede* aftale.

Bonusbeløbet er en del af direktørens sædvanlige og fast påregnelige løn og indgår i beregningen af direktørens pension. Bonussen udbetales senest en uge efter, at årsregnskabet er udarbejdet af selskabets revisor og godkendt af selskabets [*indsæt bestyrelse eller ejerkreds*].

Ved fratræden inden for det regnskabsår bonussen vedrører er direktøren berettiget til en forholdsmæssig andel af den bonus, der ville være tilkommet direktøren såfremt, direktøren havde været ansat i selskabet ved regnskabsårets afslutning eller på det tidspunkt hvor, bonussen i øvrigt udbetales. Dette uanset om fratrædelsen sker på baggrund af direktørens eller selskabets opsigelse.

**§ 5 Pension**

Selskabet indbetaler [*indsæt procentsats*] % af samtlige løndele, jf. §§ 3 og 4. Beløbet indbetales til [*indsæt pensionskasse*].

**§ 6 Arbejdsomfang og anden beskæftigelse**

Arbejdstiden er 37 timer pr. uge. Direktøren skal dog være indstillet på, at stillingen kræver merarbejde, som ikke honoreres.

Direktøren er forpligtet til at anvende sin fulde arbejdskraft og alle sine kundskaber i selskabets tjeneste.

Direktøren er berettiget til at forsætte i nuværende bestyrelses- og tillidshverv [*indsæt navne*], ligesom direktøren er berettiget til at påtage sig yderligere tillids- og bestyrelseshverv, såvel lønnet som ulønnet, så længe, sådanne hverv ikke varetages i virksomheder, der konkurrerer direkte med den virksomhed, som selskabet driver. Tilsvarende gælder undervisning og foredragsvirksomhed mv. Eventuelle honorarer tilfalder direktøren. Direktøren skal give den administrerende direktør meddelelse om nye bestyrelses- og tillidshverv.

Direktøren er berettiget til at være aktionær, interessent og på anden måde deltage økonomisk i anden virksomhed så længe, det ikke sker i virksomheder, der konkurrerer direkte med den virksomhed, som selskabet driver. Der er dog intet til hinder for, at direktøren anbringer økonomiske midler i investeringsforeninger, der herefter investerer i konkurrerende virksomheder så længe, direktøren ikke har en bestemmende indflydelse i foreningen, ligesom almindelige formueanbringelser i børsnoterede virksomheder – uanset de er konkurrerende – er undtaget så længe, direktøren ikke herved får eller har en bestemmende indflydelse.

**§ 7 Ferie og fridage**

**Ferie**

Ferie optjenes og afholdes i overensstemmelse med reglerne i ferieloven dog således, at der optjenes 2½ feriedag pr. måned svarende til 6 uger årligt.

## Den 6. ferieuge placeres efter reglerne om restferie i ferieloven.

## Det særlige ferietillæg i henhold til ferieloven udbetales med [indsæt procentsats] %, og medtages med samme procentsats ved beregningen af feriegodtgørelse ved fratræden.

Direktøren er berettiget til fuld løn under ferie fra tiltrædelsestidspunktet.

Direktøren kan ikke pålægges at afholde ferie i opsigelsesperioden. Dette uanset direktørens eventuelle fritstilling.

**Fridage**

Juleaftensdag og nytårsaftensdag er fridage med fuld løn.

**§ 8 Kompetenceudvikling og lederudviklingssamtale**

Direktøren er berettiget til at deltage i efteruddannelse i ind- og udland for selskabets regning med henblik på ajourføring og videreudvikling af direktørens faglige og personlige kompetencer.

Der afholdes én gang årligt en lederudviklingssamtale mellem direktøren og den administrerende direktør. Lederudviklingssamtalen skal sikre en målrettet og systematisk udvikling af direktørens faglige og personlige kompetencer.

Kompetenceudvikling og efteruddannelse skal i videst muligt omfang tilgodese såvel selskabets kompetencebehov som direktørens egne udviklingsønsker. Det er en gensidig forpligtelse, at udviklingsplanerne gennemføres således, at rammerne og betingelserne for kompetenceudviklingen sikres.

**§ 9 Graviditet, barsel og adoption**

Direktøren er berettiget til orlov i forbindelse med graviditet, fødsel og adoption i overensstemmelse med barsellovens regler herom. Selskabet betaler fuld løn til mor i følgende periode:

* 4 uger før forventet fødsel
* 24 uger efter fødsel.

Virksomheden betaler fuld løn til far/medmor i følgende periode:

* 24 uger efter fødsel.

Faren/medmoren har ret til at placere 2 af ugerne i sammenhæng inden for de første 10 uger efter fødsel. De øvrige uger kan placeres efter den 10. uge efter fødslen. Faren/medmoren har dog ret til at påbegynde fraværet inden før de første 10 uger efter fødslen.

Ovennævnte finder desuden fuldt ud anvendelse i tilfælde af adoption. Fuld løn i 4 uger før forventet modtagelse ydes, hvis det er et krav fra adoptionsmyndighederne, at adoptivbarnet skal hentes i udlandet.

**§ 10 Barns sygdom**

Direktøren har ret til frihed med løn ved barns sygdom.

**§ 11 Aviser og tidsskrifter**

Direktøren har ret til betalt abonnement(er) på [*indsæt avis(er)*] og [*indsæt tidsskrift(er)*].

**§ 12 Multimedier**

Selskabet stiller mobiltelefon, internetopkobling og pc til rådighed for direktøren.

Multimedier kan benyttes både arbejdsmæssigt og privat. Virksomheden afholder omkostningerne ved etableringen samt de løbende udgifter.

Direktøren er opmærksom på, at denne bliver beskattet efter gældende regler af disse goder.

**§ 13 Firmabil**

Selskabet stiller efter nærmere aftale en firmabil til rådighed for direktøren til et maksimalt anskaffelsesbeløb på kr. [*indsæt beløb*]. Selskabet afholder alle udgifter i forbindelse med bilens anskaffelse og drift, herunder ved brug af bilen i ferie i ind- og udland.

Direktøren kan i stedet for at få stillet firmabil til rådighed vælge at få forhøjet lønnen med kr. [*indsæt beløb/den skattemæssig værdi*] årligt.

**§ 14 Rejser og repræsentation**

Direktørens udgifter til transport, overnatninger, repræsentation, deltagelse i kurser, efteruddannelse o. lign. dækkes af selskabet efter regning. Direktøren har dog ret til at få udbetalt et passende forskud til afholdelse af disse udgifter.

For kørsel i egen bil ydes godtgørelse efter den til enhver tid gældende højeste takst, jf. statens regler herom.

**§ 15 Opfindelser**

Med hensyn til opfindelser som direktøren måtte gøre, skal der i forhold til selskabet forholdes i overensstemmelse med lov om arbejdstageres opfindelser.

**§ 16 Opsigelse**

Ansættelsesforholdet kan fra begge parters side opsiges med de i funktionærloven fastsatte varsler dog således, at direktørens opsigelsesvarsel forlænges med 1 måned, og selskabets opsigelsesvarsel forlænges med 4 måneder.

Opsigelsen skal ske til udløbet af en kalendermåned, skal ske skriftligt, og skal være modtageren i hænde senest den sidste dag i måneden.

Der er ikke aftalt prøvetid for ansættelsesforholdet.

Hvis selskabet opsiger ansættelsesforholdet, har direktøren ret til at blive fritstillet senest 14 dage efter opsigelsen og oppebære løn i hele opsigelsesperioden uanset, direktøren i perioden måtte opnå anden beskæftigelse, anden indkomst eller pension.

Opsiger direktøren selv sin stilling, skal parterne hurtigst muligt, og senest 14 dage efter opsigelsen, drøfte muligheden og tidspunktet for direktørens eventuelle fristilling. Opnås der enighed om fritstilling, er direktøren berettiget til at oppebære løn i hele opsigelsesperioden uanset, direktøren i perioden måtte opnå anden beskæftigelse, anden indkomst eller pension.

Opsiges ansættelsesforholdet af selskabet, eller opsiger direktøren selv sin stilling som følge af selskabets misligholdelse, betales foruden løn i opsigelsesperioden, en fratrædelsesgodtgørelse til direktøren i anledning af opsigelsen. Fratrædelsesgodtgørelsen udgør efter henholdsvis 1, 2 og 3 års ansættelse 2, 4 eller 6 måneders løn beregnet på tidspunktet for opsigelsen. Fratrædelsesgodtgørelsen udbetales til direktøren ved ansættelsesforholdets ophør.

Såfremt selskabet opsiger direktøren i forbindelse med, at selskabet opkøbes, fusionerer, eller stemmemajoriteten i selskabet skifter ejer, tilkommer der direktøren, i tillæg til den ovenfor nævnte fratrædelsesgodtgørelse, en supplerende fratrædelsesgodtgørelse svarende til 3 måneders løn. Bestemmelsen gælder i 6 måneder efter tidspunktet for indtrædelsen af ovennævnte. Fratrædelsesgodtgørelsen udbetales til direktøren ved ansættelsesforholdets ophør.

De supplerende fratrædelsesgodtgørelser beregnes på samme måde som fratrædelsesgodtgørelsen i funktionærlovens § 2a. De nævnte fratrædelsesgodtgørelser erstatter ikke en eventuel fratrædelsesgodtgørelse i henhold til funktionærlovens § 2a.

Hvis selskabet opsiger ansættelsesforholdet, betaler selskabet udgifterne til et konsulentfirma, der skal bistå direktøren med at finde anden passende ansættelse.

Direktøren er berettiget til at disponere over de i § 11 nævnte abonnementer, de i § 12 nævnte multimedier, samt den i § 13 nævnte firmabil i opsigelsesperioden, uanset fritstilling.

Ved direktørens ophør er selskabet forpligtet til sammen med direktøren at afsøge mulighederne for en fælles pressemeddelelse til brug for orientering af selskabets medarbejdere, omgivelser mv.

**§ 17 Forsikring**

Selskabet skal, når direktøren er tiltrådt, tegne en direktionsansvarsforsikring.

Selskabet har ret til at tegne en nøglepersonforsikring for direktøren på normale forsikrings- og præmiebetingelser.

Direktøren er den forsikrede og selskabet forsikringstager. I tilfælde af direktørens død eller uarbejdsdygtighed på grund af invaliditet eller kronisk sygdom, får selskabet en sum udbetalt til dækning af de ulemper/tab, der er forbundet med ansættelsen af en ny direktør.

**§ 18 Tavshedspligt**

Direktøren har tavshedspligt såvel under ansættelsen som efter fratræden med hensyn til forhold, som må betegnes som forretningshemmeligheder.

Direktøren er således ikke berettiget til at viderebringe oplysninger til tredjemand, som ikke er alment kendt i branchen. Der henvises til markedsføringslovens §3 og lov om forretningshemmeligheder.

**§ 19 Tvister**

Enhver tvist, som måtte opstå i forbindelse med denne direktørkontrakt, og som ikke kan løses gennem forhandling, skal afgøres af de almindelige domstole.

**§ 20 Funktionærlov og ferielov**

Direktøren er omfattet af funktionærloven og ferieloven.

\*\*\*\*\*

 **Parternes underskrift**

[*indsæt by*], den [*indsæt dag, måned, år*] [*indsæt by*], den [*indsæt dag, måned, år*]

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Direktøren For selskabet